[{"text_idx": "#000000", "text": "Nova retejo de UEA eble aperos en septembro"}, {"text_idx": "#000001", "text": "La nova retejo de UEA nun estas testata, kaj lau\u0306plane ig\u0302os alirebla por la g\u0302enerala publiko en septembro. La c\u0302efaj partoj de la administra sistemo Akso tiam funkcios, rakontas la g\u0302enerala sekretario de TEJO, Rogier Huurman. Tamen mankas mono por kompletigi c\u0302ion deziratan, c\u0302ar TEJO c\u0302i-jare ne ricevis administran subvencion de EU."}, {"text_idx": "#000002", "text": "Tiel aspektas la alig\u0302ilo kaj fenestro por administri la proprajn informojn en la nova retejo de UEA. Kiel aspektos la enirpag\u0302o ankorau\u0306 ne estas konate."}, {"text_idx": "#000003", "text": "En januaro Libera Folio povis raporti, ke la reteja renovigo de UEA estas parte financata per administra subvencio kiun TEJO ricevas de EU. C\u0302i-jare TEJO tamen ne ricevis la bug\u0302etitan administran subvencion, kio signifas ke mankas mono por realigi c\u0302iujn partojn de la renovigita administra sistemo (, Administra Komuna Sistemo Organiza), sur kiu bazig\u0302as la retejo."}, {"text_idx": "#000004", "text": "Lau\u0306 kontrakto subskribita de UEA kaj TEJO en marto 2019, la preta sistemo devis esti liverita en novembro 2020. Post kiam pasis la limdato kaj elc\u0302erpig\u0302is la mono pagita de UEA, TEJO financis la laboron el propraj rimedoj, rakontas Rogier Huurman, la g\u0302enerala sekretario de TEJO:"}, {"text_idx": "#000005", "text": "\u2013 Nun TEJO mem financas la salajron de Mia [Nordentoft] kaj aliajn kostojn. Ni parolis kun UEA por ke ili subtenu g\u0302is la lanc\u0302o de AKSO, do de la retejo. Sed estas multaj aldonaj funkcioj, ekzemple kongressistemo, au\u0306tomatigoj, cirkuleroj, uea-kontoj, kiuj ne estos en tiu momento. Kompare al la g\u0302isnuna laboro estus malpli da laboro krei ilin, sed momente ilia realigo ne certas."}, {"text_idx": "#000007", "text": "Kvankam ne c\u0302io planita povas esti realigita nun, la nova sistemo tamen utilos por faciligi la administradon de UEA. Ekzemple pagoj nun funkcios au\u0306tomate, kaj ne plu necesos mana traktado de kreditkartaj pagoj au\u0306 bankaj g\u0302iroj. Krome la membroj povos mem administri siajn personajn datumojn, diras Rogier Huurman."}, {"text_idx": "#000010", "text": "La nova retejo, administra sistemo kaj membrodatumbazo, kiuj nun estas testataj, servos kiel bazo por tute novaj retejoj de UEA kaj TEJO, sed parton el la funkcioj povos lau\u0306 interkonsento diversmaniere uzi ankau\u0306 landaj au\u0306 fakaj organizaj\u0302oj."}, {"text_idx": "#000011", "text": "\u2013 Enhavo en Akso, do de UEA, estos facile montrebla en ekstera retpag\u0302o. Se iu faka sekcio volus krei propran retpag\u0302on, tiu povus el Akso preni nur la datumojn pri siaj membroj, agordinte tau\u0306gajn permesojn. Au\u0306 eble ni starigos propran retejon por IJK, por ke ties teamo povu rekte redakti c\u0302iujn pag\u0302ojn sen povi redakti aliajn pag\u0302ojn, diras Rogier Huurman."}, {"text_idx": "#000013", "text": "Pri la testado dau\u0306re okupig\u0302os nur limigita grupo de laborantoj de TEJO kaj UEA, sed la funkciado de la sistemo estos prezentata al la ekstera publiko dum la c\u0302i-jaraj UK kaj IJK. La plena enhavo de la nuna retejo de UEA estos transmetita en la novan sistemon nur tuj antau\u0306 la publika lanc\u0302o, kiu lau\u0306 la nuna plano okazos en septembro."}, {"text_idx": "#000014", "text": "La renovigo de la retejo estis deklarita prioritata tasko de UEA dum la Universala Kongreso en Rejkjaviko en 2013. Tiam la nova estraro petis kaj ricevis de la komitato la rajton uzi 100 000 eu\u0306rojn por tiu celo. Lau\u0306 Aleks Kadar, la g\u0302enerala sekretario de UEA, la suma kosto de la reteja renovigo ne superos tiun sumon. Tiam tamen evidente ne estas kalkulata la administra subvencio de EU al TEJO, kiu parte financis la laboron."}, {"text_idx": "#000015", "text": "EU kunfinancas la novan retejon de UEA (2022-01-07)\nKomitato akceptis elspezon de 100.000 eu\u0306roj por retejo (2013-07-30)\nLa retejo de UEA renovig\u0302as malrapide kaj sen plano (2012-07-15)"}, {"text_idx": "#000016", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000018", "text": "Por realigi la ununuran ensaluton oni en praktiko bezonas komunan retservon pri resursoj, alivorte katalogon de uzantoj kun informo, kiujn servojn de UEA c\u0302iu rajtas uzi (en klarteksto UEA bezonas LDAP-servon). Tiu manko de tia retservo ekzemple kau\u0306zas, ke uzantoj devas konigi sian novan retpos\u0302tadreson aparte al c\u0302iuj UEA-instancoj."}, {"text_idx": "#000020", "text": "Mi kore dankas vian intereson pri AKSO. Kiel mi dau\u0306re ripetas, nek UEA nek TEJO nek Esperanto mem havas estontecon kun retejoj kiuj s\u0302ajnas el la XX-a jarcento, do mi g\u0302ojas, ke esperantistoj sekvas la aferon. Mi ne scias kion okazos kun kaj nek pri la ununura ensaluto. Mi promesas al vi, ke venontsemajne mi demandos pri tio en la komitata listo de TEJO."}, {"text_idx": "#000021", "text": "Intertempe mi emfaze sugestas al vi, esperantisto kun konoj pri informadikaj aferoj ege sur la meznombro de la movado, viziti la retejon de AKSO, kie vi trovos la mejlos\u0302tonaron de la projekto kaj la GitHub pag\u0302o de g\u0302i, kie vi trovos la kodaron mem. Se vi havas ian ajn demandon au\u0306 proponon pri plibonigo bonvolu ne heziti kontakti min al patricio.iglesias *\u201d\u201d\u201dc\u0302e\u201d\u201d\u201d*\u201d yahoo com ar au\u0306 per Facebook, Mia Vivo a LinkedIn."}, {"text_idx": "#000025", "text": "C\u0302u oni mals\u0302altis la nunan retejon kaj mastrumsistemojn de UEA atendante la novan? Ne. Do oni povas seng\u0302ene atendi g\u0302ian pretecon."}, {"text_idx": "#000026", "text": "Atendi promesitan novan retpag\u0302on dum nau\u0306 jaroj ne g\u0302enas la uzon de la nuna retpag\u0302o, sed g\u0302i damag\u0302as la kredindecon de UEA kaj de la estraro, kaj tio ankau\u0306 gravas."}, {"text_idx": "#000029", "text": "Kaj pruvo de tio s\u0302ajnas esti la \"Konsilio de UEA\" ( kiun oni kreis en 2013 kaj kiu tre vers\u0302ajne jam delonge ne plu aktivas (certe ne en la tiea konsisto, ekz. pluraj konsilianoj poste ig\u0302is estraranoj, oficistoj au\u0306 (j\u0302use) eksteraj servoprovizantoj) sed pri kiu dau\u0306re aperas kvazau\u0306 \"aktualaj\" informoj en la retejo. Hazarda vizitanto de la pag\u0302o logike pensos, ke temas pri plene funkcianta organo. Kaj miros i.a., kiel la prizorganto de UK kaj libroservo povas samtempe esti en konsila organo kaj tiel influi la politikon de sia labordonanto."}, {"text_idx": "#000035", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000036", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]